               EIROPAS KOMISIJA
            Briselē, 5.6.2019
            COM(2019) 254 final
            2019/0126(NLE)
            Priekšlikums
            PADOMES LĒMUMS
            par Nolīguma par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti noslēgšanu Eiropas Savienības vārdā

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

                  Komisija ar Padomes 2016. gada 21. decembra pilnvarojumu ir risinājusi sarunas par Nolīgumu par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti (“Nolīgums par nomu ar apkalpi”).

                  Tas balstās uz Gaisa transporta nolīgumu (“ATA”) starp ES un Amerikas Savienotajām Valstīm (“ASV”), kas tika parakstīts un 2007. gada 25. un 30. aprīlī
                     1
                  , un apstiprina, ka ir izveidotas skaidras un neierobežojošas vienošanās
                     2
                   par nomu ar apkalpi, iesaistot pušu aviosabiedrības, tādējādi vairāk precizējot attiecīgos ATA noteikumus.

                  Nolīgums par nomu ar apkalpi ne tikai atrisina pašreizējo strīdu par attiecīgo ATA noteikumu piemērošanu, bet arī nodrošina skaidrību un juridisko noteiktību attiecībā uz vienošanos nākotnē, kas skar ES, Islandes, Norvēģijas un ASV gaisa pārvadātājus.

               •Vispārīgais konteksts

               ES un ASV Gaisa transporta nolīgums paredz atklātu gaisa kuģu nomas ar apkalpi režīmu starp pusēm. Sarunu norādēs ir noteikts vispārējais mērķis sarunām par nolīgumu par nomu ar apkalpi, lai precizētu attiecīgos ATA noteikumus un atceltu laika ierobežojumus attiecībā uz vienošanos par nomu ar apkalpi, kas ietekmē ES, Islandes, Norvēģijas un ASV gaisa pārvadātājus.

               •Saskanība ar spēkā esošajiem noteikumiem konkrētajā politikas jomā

               ES un ASV ATA ir vissvarīgākais gaisa transporta nolīgums pasaulē, kas gadā nodrošina vairāk nekā 75 miljonus sēdvietu un tādējādi ir ES ārējās aviācijas politikas stūrakmens. Ar nolīgumu par nomu ar apkalpi tiks atrisināta ieilgusī neskaidrība par to, kā piemērot Gaisa transporta nolīguma noteikumus par nomu ar apkalpi, un tādējādi veicinās transatlantisko aviācijas attiecību pareizu darbību.

               Nolīgums par nomu ar apkalpi ir saskaņā ar ES vispārējiem noteikumiem par nomu ar apkalpi: Regulas (EK) Nr. 1008/2008 13. panta 3. punkta b) apakšpunktā paredzēts atcelt laika ierobežojumus, izmantojot Savienības parakstītu starptautisku nolīgumu par nomu ar apkalpi, kura pamatā ir ES Gaisa transporta nolīgums, kas parakstīts pirms 2008. gada 1. janvāra.

               •Saskanība ar spēkā esošajiem noteikumiem priekšlikuma jomā

               Nomas ar apkalpi nolīgums ir saskaņā ar ES vispārējiem noteikumiem par nomu ar apkalpi: Regulas (EK) Nr. 1008/2008 13. panta 3. punkta b) apakšpunktā paredzēts atcelt laika ierobežojumus, izmantojot Savienības parakstītu starptautisku nolīgumu par nomu ar apkalpi, kura pamatā ir ES gaisa transporta nolīgums, kas parakstīts pirms 2008. gada 1. janvāra.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               Līguma par Eiropas Savienības darbību (LESD) 100. panta 2. punkts un 218. panta 6. punkts.

               •Subsidiaritāte (neekskluzīvas kompetences gadījumā)

                  Neattiecas: saskaņā ar LESD 3. panta 2. punktu Nolīgums par nomu ar apkalpi ir ekskluzīvā ES kompetencē.

               •Proporcionalitāte

                  Nolīgums par nomu ar apkalpi attiecas tikai uz konkrēto problēmu un neattiecas uz citiem jautājumiem. Pievēršot uzmanību tikai tiem laika ierobežojumiem, kas pašlaik ietekmē vienošanās par nomu ar apkalpi transatlantiskajā tirgū, tas radīs lielāku skaidrību par ATA paredzētajiem noteikumiem par nomu ar apkalpi.

                  Turklāt dalībvalstis turpinās veikt tradicionālos administratīvos uzdevumus, ko tās veic, apstiprinot vienošanās par nomu ar apkalpi.

               •Juridiskā instrumenta izvēle

                  Vienīgais veids, kā sasniegt paredzēto mērķi, ir starptautisks nolīgums.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ex post izvērtējumi / spēkā esošo tiesību aktu atbilstības pārbaudes

                  Neattiecas.

               •Apspriešanās ar ieinteresētajām personām

                  Saskaņā ar LESD 218. panta 4. punktu Komisija risināja sarunas, apspriežoties ar īpašu komiteju. Sarunās notika arī apspriešanās ar ieinteresētajām personām no visas aviācijas vērtības ķēdes un sociālajiem partneriem, it īpaši arodbiedrībām. Apspriešanās gaitā paustie apsvērumi ir ņemti vērā.

               •Ekspertu atzinumu pieprasīšana un izmantošana

                  Neattiecas.

               •Ietekmes novērtējums

                  Neattiecas.

               •Normatīvā atbilstība un vienkāršošana

                  Neattiecas.

               •Pamattiesības

                  Neattiecas.

               4.IETEKME UZ BUDŽETU

                  Priekšlikums neietekmē Savienības budžetu.

               5.CITI ELEMENTI

               •Ierosinātā nolīguma kopsavilkums

               Nolīgumu veido pamatteksts un kopīgā deklarācija par papildu valodu versiju autentiskumu.

               2019/0126 (NLE)

               Priekšlikums

               PADOMES LĒMUMS

               par Nolīguma par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti noslēgšanu Eiropas Savienības vārdā

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 6. punkta a) apakšpunktu,

               ņemot vērā Eiropas Komisijas priekšlikumu,

               ņemot vērā Eiropas Parlamenta piekrišanu,

               tā kā:

               (1)Nolīgums par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti tika parakstīts [datums], paredzot tā noslēgšanu vēlāk.

               (2)Nolīgums būtu jāapstiprina Savienības vārdā,

               IR PIEŅĒMUSI ŠO LĒMUMU.

               1. pants

               Ar šo Eiropas Savienības vārdā tiek apstiprināta Nolīguma par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti noslēgšana.

               2. pants

               Padomes priekšsēdētājs norīko personu, kas ir tiesīga Savienības vārdā veikt diplomātisko notu apmaiņu kā noteikts Nolīguma 7. panta 1. punktā, lai paustu Savienības piekrišanu uzņemties Nolīguma saistības.

               3. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

                     (1)

                        OV L 134, 25.5.2007., 4. lpp.

                     (2)

                        Noma ar apkalpi ir nomas darījums, kurā viena aviosabiedrība (iznomātājs) veic lidojumus, iznomājot gaisa kuģi un apkalpi citai aviosabiedrībai (nomniekam).

    ---documentbreak---

               EIROPAS KOMISIJA
            Briselē, 5.6.2019
            COM(2019) 254 final
            PIELIKUMS
            Priekšlikums Padomes Lēmumam
            par Nolīguma par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti noslēgšanu Eiropas Savienības vārdā

               Nolīgums par laika ierobežojumiem attiecībā uz vienošanos par gaisa kuģu iznomāšanu ar apkalpi

               AMERIKAS SAVIENOTĀS VALSTIS (turpmāk “Amerikas Savienotās Valstis”), EIROPAS SAVIENĪBA, ISLANDE un NORVĒĢIJAS KARALISTE (turpmāk “Norvēģija”),

               Atzīstot labumu no tā, ka tiek veicināta elastība un taisnīgas un vienlīdzīgas iespējas attiecībā uz darbības noteikumiem, ko noslēgušas aviosabiedrības saskaņā ar 10. panta 9. punktu Gaisa transporta nolīgumā starp Amerikas Savienotajām Valstīm un Eiropas Kopienu un tās dalībvalstīm, kas parakstīts 2007. gada 25. un 30. aprīlī, kurš grozīts ar Protokolu, ar ko groza Gaisa transporta nolīgumu starp Amerikas Savienotajām Valstīm un Eiropas Kopienu un tās dalībvalstīm, kurš parakstīts 2010. gada 24. gada jūnijā (turpmāk “ASV-ES ATA”) un ko piemēro saskaņā ar gaisa transporta nolīgumu starp Amerikas Savienotajām Valstīm, Eiropas Savienību un tās dalībvalstīm, Islandi un Norvēģijas Karalisti, kas parakstīts 2011. gada 16. un 21. jūnijā (turpmāk “Četru pušu ATA”);

               Atzīstot pušu visaptverošās aviācijas attiecības, kas izveidotas ar ASV-ES ATA un Četru pušu ATA, un pušu ciešo sadarbību, kas izveidojusies saistībā ar šiem nolīgumiem;

               Atkārtoti apstiprinot pušu kopīgo mērķi nodrošināt visaugstāko drošuma un drošības līmeni starptautiskajos gaisa pārvadājumos, kā tas atspoguļots to līdzīgos reglamentējošos noteikumos;

               Atzīstot, ka pušu starpā pastāv salīdzināmi sociālie un ekonomiskie apstākļi attiecībā uz starptautiskajiem gaisa pārvadājumiem; un

               Nolemjot atvieglot operatīvo vienošanos elastību starp aviosabiedrībām, kas nomā gaisa kuģus ar apkalpi, kā to paredz ASV-ES ATA, tostarp tā, kā paredz Četru pušu ATA, savstarpēji atceļot šādu vienošanos termiņus, bet citādi neietekmējot šo nolīgumu piemērošanu;

               IR VIENOJUŠĀS PAR TURPMĀKO.

               1. pants

               Definīcijas

               Šajā nolīgumā termins:

               1.“Eiropas aviosabiedrības” ir Eiropas Savienības un tās dalībvalstu, Islandes un Norvēģijas aviosabiedrības, kurām ir atļauts sniegt starptautiskus gaisa pārvadājumu pakalpojumus saskaņā ar ASV-ES ATA 4. pantu, tostarp tā, kā paredz Četru pušu ATA.

               2.“Puse” ir ASV, Eiropas Savienība, Islande vai Norvēģija.

               3.“ASV aviosabiedrības” ir Amerikas Savienoto Valstu aviosabiedrības, kurām ir atļauts sniegt starptautiskus gaisa pārvadājumu pakalpojumus saskaņā ar ASV-ES ATA 4. pantu, tostarp tā, kā paredz Četru pušu ATA.

               4.“Noma ar apkalpi” ir jebkura vienošanās starp divām aviosabiedrībām par gaisa kuģu ar apkalpi iznomāšanu starptautiskajā gaisa transportā.

               2. pants

               Laika ierobežojumi

               1.Neviena puse, tostarp ar likumu vai regulu, nenosaka laika ierobežojumus attiecībā uz jebkādu nomu ar apkalpi saskaņā ar ASV-ES ATA 10. panta 9. punktu, tostarp tā, kā paredz Četru pušu ATA, ar nosacījumu, ka šāda noma ar apkalpi atbilst visiem minētā 10. panta 9. punkta noteikumiem un nosacījumiem.

               2.Šā panta 1. punktā nekas neierobežo puses tiesības piemērot savus statūtus un noteikumus attiecībā uz katru vienošanos par nomu ar apkalpi, kurā iesaistītas tās aviosabiedrības un to valstu aviosabiedrības, kuras šā nolīguma līgumslēdzējas puses.

               3. pants

               Konsultācijas

               Jebkura puse jebkurā laikā var pieprasīt konsultācijas ar jebkuru citu pusi vai pusēm par jebkuru jautājumu, kas saistīts ar šo nolīgumu.  Šādas konsultācijas sākas iespējami drīz, bet ne vēlāk kā 60 dienas no dienas, kad otra puse saņem pieprasījumu vai, attiecīgā gadījumā, no dienas, kad visas pārējās puses ir saņēmušas pieprasījumu, ja vien nav panākta citāda vienošanās.  Šādas konsultācijas var rīkot saistībā ar Apvienotās komitejas, kas minēta ASV-ES ATA 18. pantā, sanāksmi.

               4. pants

               Pārskatīšana

               Attiecīgā gadījumā puses pārskata šā nolīguma īstenošanu.  Šādu pārskatīšanu var rīkot saistībā ar Apvienotās komitejas, kas minēta ASV-ES ATA 18. pantā, sanāksmi.

               5. pants

               Strīdu izšķiršana

               1.Visus strīdus, kas rodas saistībā ar šo Nolīgumu un kas nav atrisināti, apspriežoties saskaņā ar 3. pantu, var nodot personai vai struktūrai lēmuma pieņemšanai, pusēm par to vienojoties.  Ja strīdā iesaistītās puses par to nevienojas, strīdu pēc kādas strīdā iesaistītās puses lūguma nodod izskatīšanai šķīrējtiesā, izmantojot procedūras, kas paredzētas ASV-ES ATA 19. panta 2.–8. punktā, izņemot gadījumus, kas paredzēti šajā nolīgumā.

               2.Ja rodas domstarpības, kur iesaistītas:

               (a) divas šā nolīguma puses, termins “puse” vai “puses” ASV-ES ATA 19. panta 2.–8. punktā, ja to piemēro šādam strīdam saskaņā ar šo Nolīgumu, nozīmē strīdā iesaistīto pusi vai puses saskaņā ar šo Nolīgumu;

               (b)vairāk nekā divas šā Nolīguma puses, viena vai abas puses var iekļaut vairākas puses, lai piedalītos šajā pantā aprakstītajā procedūrā.  Šāda strīda gadījumā saskaņā ar šo nolīgumu visas atsauces uz “pusi” ASV-ES ATA 19. panta 2.–8. punktā gadījumos, kad tās tiek piemērotas šim strīdam, ir viena no strīdā iesaistītajām pusēm saskaņā ar šo nolīgumu, un visas atsauces uz “pusēm”, kad tās tiek piemērotas šim strīdam, ir abas domstarpībās iesaistītās puses saskaņā ar šo nolīgumu.

               3.“Šis nolīgums” ASV-ES ATA 19. panta 3. un 7. punktā gadījumos, kad to piemēro strīdā saskaņā ar šo nolīgumu, nozīmē šo Nolīgumu par laika ierobežojumiem attiecībā uz vienošanos par gaisa kuģu nomu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti.

               4.Atsauce uz “dalībvalsti” ASV-ES ATA 19. panta 2. punktā, ja to piemēro strīdā saskaņā ar šo nolīgumu, ietver Islandi un Norvēģiju.

               6. pants

               Reģistrēšana Starptautiskajā Civilās aviācijas organizācijā (ICAO)

               Šo nolīgumu un visus tā grozījumus Eiropas Savienības Padomes Ģenerālsekretariāts reģistrē ICAO.

               7. pants

               Stāšanās spēkā, provizoriska piemērošana, darbības ilgums un izbeigšana

               1.Šis nolīgums stājas spēkā vienu mēnesi pēc dienas, kad ar pēdējo diplomātisko notu ir pabeigta pušu notu apmaiņa, apliecinot, ka ir pabeigtas visas procedūras, kas vajadzīgas, lai nolīgums stātos spēkā.

               2.Līdz tā spēkā stāšanās dienai puses vienojas, ka ASV un Eiropas Savienība šo Nolīgumu provizoriski piemēro pēc tam, kad to ir parakstījušas ASV un Eiropas Savienība, Norvēģija un Islande, sākot no dienas, kad ASV un Eiropas Savienība sāk provizoriski piemērot šo Nolīgumu un minētā valsts ir parakstījusi šo nolīgumu.

               3.Gan ASV, gan Eiropas Savienība drīkst jebkurā brīdī rakstiski ar diplomātisku kanālu starpniecību paziņot pārējām pusēm par tās lēmumu izbeigt šā Nolīguma pagaidu piemērošanu saskaņā ar šā panta 2. punktu.  Šāda paziņojuma eksemplārs vienlaikus jānosūta ICAO.  Šis Nolīgums zaudē spēku vai šā Nolīguma provizoriskā piemērošana beidzas pusnaktī pēc Griničas laika 90 dienas pēc rakstiskā paziņojuma datuma, ja vien paziņojums netiek atsaukts, ASV un Eiropas Savienībai vienojoties pirms šā laikposma beigām.

               4.Gan Islande, gan Norvēģija drīkst jebkurā brīdī rakstiski pa diplomātiskiem kanāliem paziņot pārējām pusēm savu lēmumu izstāties no šā nolīguma vai izbeigt šā nolīguma pagaidu piemērošanu saskaņā ar 2. pantu.  Šāda paziņojuma eksemplārs tajā pašā laikā jānosūta ICAO.  Šāda izstāšanās vai pagaidu piemērošanas izbeigšana stājas spēkā pusnaktī pēc Griničas laika 90 dienas pēc rakstiskā paziņojuma datuma, ja vien paziņojums netiek atsaukts, ASV un Eiropas Savienībai vienojoties pirms šā laikposma beigām.

               5.Neskarot citus šā panta noteikumus, ja ASV-ES ATA ir izbeigts vai Nolīguma puses aptur tā provizorisku piemērošanu, šo Nolīgumu izbeidz vienlaicīgi.

               6.Neskarot citus šā panta noteikumus, ja Četru pušu ATA darbība tiek izbeigta saskaņā ar minētā Nolīguma 3. panta 1. punktu vai minētā Nolīguma puses aptur Nolīguma provizorisku piemērošanu , vai ja šis Nolīgums ir izbeigts attiecībā uz Norvēģiju vai Islandi saskaņā ar 3. panta 3. punktu, tad attiecībā uz Norvēģiju un/vai Islandi šis Nolīgums izbeidzas tajā pašā dienā, kad šī Nolīguma pārtraukšana vai izbeigšana stājas spēkā attiecībā uz minēto pusi vai pusēm.

               7.Neskarot citus šā panta noteikumus, ja Norvēģija un/vai Islande izstājas no Četru pušu ATA saskaņā ar minētā nolīguma 3. panta 2. punktu, tad šis Nolīgums zaudē spēku attiecībā uz pusi vai pusēm, kas izstājas no Četru pušu ATA, tajā pašā datumā, kad izstāšanās no Četru pušu ATA stājas spēkā attiecībā uz minēto pusi vai pusēm.

               TO APLIECINOT, attiecīgi pilnvarotas personas ir parakstījušas šo nolīgumu.

               Sagatavots 2019. gada ___ četros eksemplāros angļu valodā.

               Amerikas Savienoto Valstu vārdā —

                     Eiropas Savienības vārdā —

               Islandes vārdā —

                     Norvēģijas Karalistes vārdā —

               Kopīga deklarācija

               ASV, Eiropas Savienības, Islandes un Norvēģijas pārstāvji apstiprināja, ka Nolīgums par laika ierobežojumiem attiecībā uz vienošanos par gaisa kuģu iznomāšanu ar apkalpi, kas jāparaksta tikai angļu valodā, ir jāapstiprina pārējās valodās, kā noteikts vēstuļu apmaiņā starp pusēm.

               Šī kopīgā deklarācija ir nolīguma neatņemama sastāvdaļa.

               Amerikas Savienoto Valstu vārdā —

                     Eiropas Savienības vārdā —

               Islandes vārdā —

                     Norvēģijas Karalistes vārdā —

    ---documentbreak--- NA ---documentbreak---

               EIROPAS KOMISIJA
            Briselē, 5.6.2019
            COM(2019) 254 final
            PIELIKUMS
            Priekšlikums Padomes Lēmumam
            par Nolīguma par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti noslēgšanu Eiropas Savienības vārdā

               Apspriešanās memorands

               1.2019. gada 8. martā Amerikas Savienoto Valstu (ASV), Eiropas Savienības (ES), Islandes un Norvēģijas delegācijas ad referendum panāca vienošanos par nolīguma tekstu par laika ierobežojumiem attiecībā uz vienošanos par gaisa kuģu nomu ar apkalpi (“nolīgums”, kas pievienots A pielikumā), kuru tās plāno iesniegt attiecīgajām iestādēm apstiprināšanai.  Delegāciju locekļu saraksts ir pievienots B pielikumā.

               2.ASV delegācija un ES delegācija pauda viedokli, ka Gaisa transporta nolīguma starp Amerikas Savienotajām Valstīm un Eiropas Kopienu un tās dalībvalstīm, kas parakstīts 2007. gada 25. un 30. aprīlī, kas grozīts ar Protokolu, ar ko izdara grozījumus gaisa satiksmes nolīgumā starp Amerikas Savienotajām Valstīm un Eiropas Kopienu un tās dalībvalstīm, kas parakstīts 2010. gada 24. gada jūnijā (“ASV-ES ATA”), projekta autori to izstrādāja, lai veicinātu elastību starp aviosabiedrībām saskaņā ar 10. panta 9. punktu.  ASV delegācija, ES delegācija, Islandes delegācija un Norvēģijas delegācija arī pauda viedokli, ka tā gaisa transporta nolīguma Amerikas Savienoto Valstu, Eiropas Savienības un tās dalībvalstu, Islandes un Norvēģijas Karalistes starpā (“Četru pušu ATA”), kas piemēro ASV un ES ATA noteikumus Islandei un Norvēģijai, autori to izstrādāja, lai veicinātu attiecīgu elastīgumu.

               3.ASV delegācija izteica bažas, ka Regulas (EK) Nr. 1008/2008 piemērošana kavē ASV aviosabiedrību komerciālo tiesību īstenošanu saskaņā ar ASV-ES ATA, tostarp tā, kā  paredz Četru pušu ATA, un ka tā ir darbojusies Apvienotajā komitejā kopš 2014. gada, lai nodrošinātu, ka aviosabiedrības, kuras vēlas izmantot komerciālos tirgus, kā norādīts 10. panta 9. punktā, var to darīt. ASV delegācija atgādināja par ievērojamo darbu, ko paveicis ASV Transporta departaments (DOT), lai radītu jaunas tirgus iespējas lidmašīnu nomai ar apkalpi, kas 2008. gada februārī noslēdzās ar paziņojumu par pārskatītiem norādījumiem, kas publicēti Federālā reģistra 73. sējuma 41. numurā.  ASV delegācija arī norādīja, ka tās lēmums iesaistīties sarunās un nolīguma projekta izstrādē un iesniegt nolīguma tekstu apstiprināšanai neskar tās nostāju par iepriekš minēto regulu.

               4.Atbildot ES delegācija, Islandes delegācija un Norvēģijas delegācija paziņoja, ka tās nav vienisprātis ar ASV delegācijas bažām par Regulas (EK) Nr. 1008/2008 piemērošanu, un ka tās uzskata, ka Amerikas Savienoto Valstu noteiktie laika ierobežojumi attiecībā uz nomu ar apkalpi Eiropas aviosabiedrību starpā, kā noteikts nolīguma 1. panta 1. punktā, kavētu Eiropas aviosabiedrību komerciālo tiesību īstenošanu saskaņā ar ASV-ES ATA, tostarp tā, kā  paredz Četru pušu ATA. Minētās delegācijas arī norādīja, ka to lēmums iesaistīties sarunās un nolīguma projekta izstrādē un iesniegt nolīguma tekstu apstiprināšanai neskar to nostāju par iepriekš minēto regulu un ASV praksi.

               5.Jo īpaši ņemot vērā nolīguma pušu vispārējās attiecības aviācijas jomā, ES delegācija, Norvēģijas delegācija un Islandes delegācija uzsvēra savu nostāju, ka šis nolīgums nerada precedentu sarunām par līdzvērtīgu nolīgumu starp ES, Islandi vai Norvēģiju un jebkuru citu valsti.

               6.Atbildot uz ASV delegācijas jautājumu par Regulas (EK) Nr. 1008/2008 piemērošanu un par šā nolīguma piemērošanu, ko iesniedza Islande un Norvēģija, Islandes delegācija un Norvēģijas delegācija apstiprināja, ka Islande un Norvēģija piemēro Regulu (EK) Nr. 1008/2008, iekļaujot minēto regulu Līgumā par Eiropas Ekonomikas zonu (“EEZ līgums”). Turklāt Islandes delegācija un Norvēģijas delegācija atzīmēja, ka Nolīgums veidos nolīgumu saskaņā ar starptautiskajām publiskajām tiesībām, kas būs saistošs Islandei un Norvēģijai.

               7.ES delegācija atzīmēja, ka saskaņā ar ES tiesību aktiem un jo īpaši Līguma par Eiropas Savienības darbību (“LESD”) 216. panta 2. punktu nolīgums, kas būs daļa no ES tiesību aktiem, būs saistošs dalībvalstīm, lai gan saskaņā ar starptautisko tiesību normām tās nav nolīguma puses. Līdz ar to dalībvalstīm saskaņā ar ES tiesību aktiem būs liegts rīkoties pretrunā Nolīgumam, piemēram, nosakot laika ierobežojumus attiecībā uz nomu ar apkalpi, kas nav saderīgi ar Nolīgumu.

               8.ES delegācija turklāt norādīja, ka ES, izņemot dalībvalstis,  ir ekskluzīva kompetence noslēgt nolīgumu saskaņā ar LESD 3. panta 2. punktu.

               9.Šajā sakarā ES delegācija atzīmēja, ka gadījumā, ja kāda dalībvalsts rīkotos pretrunā nolīgumam, piemēram, nosakot laika ierobežojumus attiecībā uz nomu ar apkalpi, kas nav saderīgi ar Nolīgumu, un, tā kā šis Nolīgums ir daļa no ES tiesību aktiem, tādējādi nebūtu izpildīts ES tiesību aktos noteikts pienākums, Eiropas Komisija ir ES iestāde, kas saskaņā ar LESD ir atbildīga par ES tiesību aktu izpildi un var iesniegt prasību pret dalībvalsti Eiropas Savienības Tiesā saskaņā ar LESD 258. pantu.  Tā arī norādīja, ka gadījumā, ja kāda dalībvalsts rīkotos pretrunā Nolīgumam, saskaņā ar nolīgumu ES būtu atbildīga par šādu rīcību un uz to attiektos 3. un 5. pantā minētās procedūras.

               10.Šajā kontekstā un atbildot uz ASV delegācijas jautājumu, ES delegācija apstiprināja, ka Eiropas Komisijai nav pilnvaru saskaņā ar ES tiesību aktiem, jo īpaši saskaņā ar EEZ līgumu nodrošināt, ka Islande un Norvēģija piemēro šo Nolīgumu. Uz iespējamiem Islandes vai Norvēģijas Nolīguma pārkāpumiem attiektos 3. un 5. pantā minētās procedūras. Islandes delegācija un Norvēģijas delegācija apstiprināja šos apgalvojumus.

               11.ASV delegācija atzīmēja, ka Amerikas Savienotās Valstis Nolīgumu provizoriski piemēro saskaņā ar tā 7. panta 2. punktu.

               12.Atbildot uz ASV delegācijas jautājumu par Nolīguma provizorisku piemērošanu un ES spēju nodrošināt šādu piemērošanu dalībvalstīs, ES delegācija atzīmēja, pirmkārt, ka saskaņā ar LESD 218. panta 5. punktu ES Padomei pēc Eiropas Komisijas priekšlikuma ir jāpieņem lēmums, ar ko atļauj nolīguma parakstīšanu un saskaņā ar LESD 7. panta 2. punktu tā provizorisku piemērošanu, un ka šāds lēmums saskaņā ar LESD 288. pantu ir saistošs kopumā. Tā arī norādīja, ka saskaņā ar LESD 216. panta 2. punktu nolīgums, ieskaitot tā 7. panta 2. punkta noteikumus par provizorisku piemērošanu, būs saistošs dalībvalstīm saskaņā ar ES tiesību normām, un atsaucās uz LESD 258. pantā paredzēto procedūru, kas nodrošina, ka dalībvalstis pilda savus pienākumus saskaņā ar ES tiesību aktiem.

               13. Atbildot uz ASV delegācijas jautājumu par nolīguma pagaidu piemērošanu attiecībā uz Islandi un Norvēģiju, Islandes delegācija un Norvēģijas delegācija apstiprināja, ka nolīgumu provizoriski piemēros no tā parakstīšanas dienas saskaņā ar tā 7. panta 2. punktu.

               14.Atbildot uz ES delegācijas jautājumu, ASV delegācija sniedza informāciju par ASV režīmu attiecībā uz ilgtermiņa nomu ar apkalpi.  Aviosabiedrībām, kas iesniedz pieteikumu šādai iestādei, jāatbilst prasībām, kas noteiktas ASV Federālo noteikumu kodeksa 14. nodaļas 212. daļā (FNK 14. nodaļa, 212. daļa).  Šajos noteikumos ir definēta ilgtermiņa noma ar apkalpi, kas a) ilgst vairāk nekā 60 dienas vai b) ir daļa no šādu nomas līgumu sērijas, kas kopā ilgst vairāk nekā 60 dienas.  ASV delegācija norādīja, ka Transporta departaments sniedz paziņojumus par darbībām saistībā ar nomu ar apkalpi, ja ir izpildītas visas prasības, un konstatē, ka atļauja atbilst sabiedrības interesēm. Sabiedrības interešu nosacījumi ir norādīti FNK 14. nodaļas 212. daļas 11. punkta b) apakšpunktā, un tie apspriesti 2008. gada 15. gada februārī izdotajās Regulatīvajās vadlīnijās (73. Federālie noteikumi 10986). Šajā sakarā ASV delegācija apstiprināja paziņojumus par ASV-ES ATA pievienotā 2007. gada apspriešanas memoranda 27., 28., 29. un 31. punktā sniegto sabiedrības interešu analīzes piemērošanu.

               15.ASV delegācija atzīmēja, ka saskaņā ar ilgu praksi Transporta departaments pastāvīgi apstiprina pieteikumus par nomu ar apkalpi, ko iesnieguši ES, Islandes un Norvēģijas pārvadātāji.  Visas delegācijas norādīja, ka vēlas, lai šī prakse tiktu turpināta tādā veidā, kas atbilst Nolīgumam un ASV-ES ATA, tostarp, kā to paredz Četru pušu ATA.

               16.Delegācijas norādīja, ka Apvienotajai komitejai, uz kuru ir atsauce ASV-ES ATA 18. pantā, ir pilnvaras pārskatīt ASV-ES ATA īstenošanu, tostarp tā, kā paredz Četru pušu ATA, un to veido Četru pušu ATA puses, kuras ietver šā nolīguma nedzlīdzējas. Tomēr, ņemot vērā to, ka visas šā Nolīguma puses ir apvienotās komitejas locekļi un ka ES dalībvalstīm šis nolīgums ir saistošs saskaņā ar ES tiesību aktiem, lai gan tās nav Nolīguma puses, delegācijas pauda cerību, ka konsultācijas saskaņā ar Nolīguma 3. pantu vai pārskatīšana saskaņā ar 4. pantu notiks Apvienotās komitejas, uz kuru ir atsauce ASV-ES ATA 18. panta 1. punktā, regulārās vai īpašās sanāksmēs.  Šādu konsultāciju gadījumam delegācijas pauda cerību, ka foruma raksturs palīdzēs Nolīguma pusēm vienoties par risinājumu.

               17.Delegācijas arī norādīja, ka Nolīgums neietekmē Apvienotās komitejas pilnvaras risināt jautājumus, kas saistīti ar nomu ar apkalpi saskaņā ar ASV-ES ATA 10. panta 9. punktu, tostarp tā, kā paredz Četru pušu ATA.

               18.ASV delegācija un ES delegācija atzina ES valodu režīmu.  Šajā saistībā ES delegācija atgādināja, ka saskaņā ar ES tiesību aktiem ES ir pienākums sagatavot nolīgumu bulgāru, čehu, dāņu, franču, grieķu, horvātu, igauņu, itāļu, latviešu, lietuviešu, maltiešu, holandiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā. ES delegācija paziņoja savu nostāju, ka šīs papildu valodu versijas ir jāautentificē, piemērojot procedūru, kas paredzēta Kopīgajā deklarācijā (kas pievienota C pielikumā), kurā visām autentificētajām versijām ir vienāda vērtība. Islandes un Norvēģijas delegācija paziņoja savu nostāju, ka versijas islandiešu un norvēģu valodā būtu jāapstiprina tādā pašā veidā. ASV delegācija pieņēma zināšanai ES, Islandes un Norvēģijas delegāciju nostāju un, ņemot vērā, ka nolīgums neprasa autentiskas papildu valodu versijas, apstiprināja savu apņemšanos konstruktīvi sadarboties ar ES, Islandes un Norvēģijas delegācijām, lai izskatītu pieprasījumus par nolīguma papildu valodu versiju autentifikāciju, izmantojot kopīgajā deklarācijā paredzēto procedūru.

               Eiropas Savienības

                     Eiropas Savienības

               delegācijas vārdā —

                     delegācijas vārdā —

               Terri L. Robl

                     Carlos Bermejo Acosta

               Norvēģijas Karalistes

                     Islandes delegācijas vārdā —

                     delegācijas vārdā —

               Una Særún Jóhannsdóttir

                     Øyvind Thorstein Ek


               EIROPAS KOMISIJA
            Briselē, 5.6.2019
            COM(2019) 253 final
            2019/0123(NLE)
            Priekšlikums
            PADOMES LĒMUMS
            par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp otro maksājumu 2019. gadam

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

                  Priekšlikums attiecas uz Padomes lēmuma projektu par finanšu iemaksu otro daļu 11. Eiropas Attīstības fondā (EAF), kas dalībvalstīm jāiemaksā 2019. gadā.

                  11. EAF un citi vēl pieejamie EAF (t. i., 8., 9. un 10. EAF) tiek pārvaldīti saskaņā ar turpmāk minētajiem noteikumiem.

                  Pašreizējais Partnerattiecību nolīgums starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (“ĀKK un ES partnerattiecību nolīgums”), ar pēdējiem grozījumiem
                     1
                  ,

                  Padomē sanākušo Eiropas Savienības dalībvalstu valdību pārstāvju iekšējais nolīgums par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu
                     2
                   (11. EAF „Iekšējais nolīgums”),

                  Padomes Regula (ES) 2018/1877 par finanšu regulu, ko piemēro 11. Eiropas Attīstības fondam
                     3
                   (“11. EAF finanšu regula”).

                  Iepriekš minētie dokumenti ietver daudzgadu saistības, ko dalībvalstis uzņēmušās attiecībā uz finansiāla atbalsta sniegšanu EAF kasei. 11. EAF finanšu regulā ir noteikts, ka dalībvalstīm jāveic regulāras iemaksas EAF kasē saskaņā ar iepriekš noteiktām finanšu saistībām. Regulāro iemaksu pamatā ir tehniski Padomes lēmumi, kas atspoguļo iepriekš noteikto finanšu saistību īstenošanu.

                  Tādēļ dažas no paskaidrojuma rakstā minētajām pozīcijām nav piemērojamas tādiem aicinājumiem veikt regulārās iemaksas kā, piemēram, šim aicinājumam.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

                  Saskaņā ar 11. EAF finanšu regulas 19. panta 7. punktu atsevišķi tiek precizēta Komisijas pārvaldītā summa un Eiropas Investīciju bankas (EIB) pārvaldītā summa.

                  Saskaņā ar 11. EAF finanšu regulas 46. pantu EIB nosūtīja Eiropas Komisijai tās atjauninātās saistību un maksājumu aplēses par tās pārvaldītajiem instrumentiem.

                  11. EAF finanšu regulas 20. panta 1. punktā ir noteikts, ka, aicinot veikt iemaksas, vispirms vienu pēc otras izlieto summas, kas pieejamas iepriekšējos EAF. Tādējādi šajā priekšlikumā aicinājumi veikt iemaksas attiecas uz summām saskaņā ar 10. EAF Eiropas Investīciju bankai un uz summām saskaņā ar 11. EAF Eiropas Komisijai.

                  Saskaņā ar 11. EAF finanšu regulas 19. panta 3. punktu Padomei lēmums par šo priekšlikumu ir jāpieņem ne vēlāk kā 21. kalendārajā dienā pēc tam, kad Eiropas Komisija, kas rīkojas Eiropas Savienības vārdā, ir iesniegusi šo priekšlikumu.

                  11. EAF finanšu regulas 21. panta 1. punktā ir noteikts, ka, ja iemaksas daļa netiek samaksāta noteiktajā termiņā, attiecīgajai dalībvalstij ir jāmaksā procenti par nesamaksāto summu; procentu maksāšanas kārtība ir noteikta tajā pašā pantā.

               2019/0123 (NLE)

               Priekšlikums

               PADOMES LĒMUMS

               par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp otro maksājumu 2019. gadam

               EIROPAS SAVIENĪBAS PADOME,

               ņemot vērā Līgumu par Eiropas Savienību un Līgumu par Eiropas Savienības darbību,

               ņemot vērā Padomē sanākušo Eiropas Savienības dalībvalstu valdību pārstāvju Iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu
                  4
                (“Iekšējais nolīgums”), un jo īpaši tā 7. pantu,

               ņemot vērā Padomes 2018. gada 26. novembra Regulu (ES) 2018/1877 par finanšu regulu, ko piemēro 11. Eiropas Attīstības fondam (“11. EAF finanšu regula”)
                  5
               , un jo īpaši tās 19. panta 3. punktu un 19. panta 4. punktu,

               ņemot vērā Eiropas Komisijas priekšlikumu,

               tā kā:

               (1)Saskaņā ar 11. EAF finanšu regulas 19. līdz 22. pantā noteikto procedūru Eiropas Komisijai līdz 2019. gada 15. jūnijam ir jāiesniedz priekšlikums, norādot a) iemaksas otrās daļas summu 2019. gadam un b) pārskatīto gada iemaksas summu 2019. gadam gadījumos, kad summa atšķiras no faktiskajām vajadzībām,

               (2)Saskaņā ar 11. EAF finanšu regulas 46. pantu Eiropas Investīciju banka 2019. gada 24. aprīlī nosūtīja Eiropas Komisijai atjauninātās saistību un maksājumu aplēses par tās pārvaldītajiem instrumentiem,

               (3)11. EAF finanšu regulas 20. panta 1. punktā ir noteikts, ka, aicinot veikt iemaksas, vispirms izlieto summas, kas paredzētas iepriekšējos EAF. Tāpēc būtu jāsniedz aicinājums veikt iemaksas EIB (saskaņā ar 10. EAF) un Komisijai (saskaņā ar 11. EAF).

               (4)Ar Lēmumu (ES) 2018/1715
                  6
                Padome 2018. gada 12. novembrī, pamatojoties uz Eiropas Komisijas priekšlikumu, pieņēma lēmumu noteikt gada apjomu dalībvalstu iemaksām EAF 2019. gadam 4 400 000 000 EUR Eiropas Komisijai un 300 000 000 EUR Eiropas Investīciju bankai.

               (5)Ņemot vērā to, ka Komisija ir ierosinājusi laikposmā no 2021. līdz 2027. gadam īstenot attīstības un starptautisko sadarbību ar jaunu īstenošanas kārtību, kas aizstās pašreizējo EAF shēmu, Komisija samazina EAF paredzēto maksājumu aplēses un tāpēc samazina 2020. gada maksimālo apjomu par 200 000 000 EUR,

               IR PIEŅĒMUSI ŠO LĒMUMU.

               1. pants

               Individuālās Eiropas Attīstības fonda iemaksas, ko dalībvalstis veic Eiropas Komisijai un Eiropas Investīciju bankai kā otro maksājumu par 2019. gadu, ir norādītas šā lēmuma pielikumā iekļautajā tabulā.

               2. pants

               Dalībvalstu EAF iemaksu gada maksimālā summa 2020. gadam ar šo tiek noteikta 4 700 000 000 EUR apmērā. To sadala 4 400 000 000 EUR Komisijai un 300 000 000 EUR – EIB.

               3. pants

               Šis lēmums stājas spēkā dienā, kad to publicē Eiropas Savienības Oficiālajā Vēstnesī.

               4. pants

               Šis lēmums ir adresēts dalībvalstīm.

               Briselē,

                     Padomes vārdā —

                     priekšsēdētājs

                     (1)

                        OV L 317, 15.12.2000., 3. lpp.

                     (2)

                        OV L 210, 6.8.2013., 1. lpp.

                     (3)

                        OV L 307, 3.12.2018., 1.-21. lpp.

                     (4)

                        OV L 210, 6.8.2013., 1. lpp.

                     (5)

                        OV L 307, 3.12.2018., 7.-9. lpp.

                     (6)

                        OV L 286, 14.11.2018., 1.-21. lpp.

    ---documentbreak---

               EIROPAS KOMISIJA
            Briselē, 5.6.2019
            COM(2019) 253 final
            PIELIKUMS
            dokumentam
            PriekšlikumsPADOMES LĒMUMS
            par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp otro maksājumu 2019. gadam

               PIELIKUMS

                        DALĪBVALSTIS

                        10. EAF sadalījums %

                        11. EAF sadalījums %

                        2. maksājums 2019. gadā (EUR)

                        Kopā

                        Komisija

                        EIB

                        11. EAF

                        10. EAF

                        BEĻĢIJA

                        3,53

                        3,24927

                         48 739 050,00

                         3 530 000,00

                         52 269 050,00

                        BULGĀRIJA

                        0,14

                        0,21853

                         3 277 950,00

                        140 000,00

                         3 417 950,00

                        ČEHIJAS REPUBLIKA

                        0,51

                        0,79745

                         11 961 750,00

                        510 000,00

                         12 471 750,00

                        DĀNIJA

                        2,00

                        1,98045

                         29 706 750,00

                         2 000 000,00

                         31 706 750,00

                        VĀCIJA

                        20,50

                        20,57980

                         308 697 000,00

                         20 500 000,00

                         329 197 000,00

                        IGAUNIJA

                        0,05

                        0,08635

                         1 295 250,00

                        50 000,00

                         1 345 250,00

                        ĪRIJA

                        0,91

                        0,94006

                         14 100 900,00

                        910 000,00

                         15 010 900,00

                        GRIEĶIJA

                        1,47

                        1,50735

                         22 610 250,00

                         1 470 000,00

                         24 080 250,00

                        SPĀNIJA

                        7,85

                        7,93248

                         118 987 200,00

                         7 850 000,00

                         126 837 200,00

                        FRANCIJA

                        19,55

                        17,81269

                         267 190 350,00

                         19 550 000,00

                         286 740 350,00

                        HORVĀTIJA

                        0,00

                        0,22518

                         3 377 700,00

                        0,00

                         3 377 700,00

                        ITĀLIJA

                        12,86

                        12,53009

                         187 951 350,00

                         12 860 000,00

                         200 811 350,00

                        KIPRA

                        0,09

                        0,11162

                         1 674 300,00

                        90 000,00

                         1 764 300,00

                        LATVIJA

                        0,07

                        0,11612

                         1 741 800,00

                        70 000,00

                         1 811 800,00

                        LIETUVA

                        0,12

                        0,18077

                         2 711 550,00

                        120 000,00

                         2 831 550,00

                        LUKSEMBURGA

                        0,27

                        0,25509

                         3 826 350,00

                        270 000,00

                         4 096 350,00

                        UNGĀRIJA

                        0,55

                        0,61456

                         9 218 400,00

                        550 000,00

                         9 768 400,00

                        MALTA

                        0,03

                        0,03801

                        570 150,00

                        30 000,00

                        600 150,00

                        NĪDERLANDE

                        4,85

                        4,77678

                         71 651 700,00

                         4 850 000,00

                         76 501 700,00

                        AUSTRIJA

                        2,41

                        2,39757

                         35 963 550,00

                         2 410 000,00

                         38 373 550,00

                        POLIJA

                        1,30

                        2,00734

                         30 110 100,00

                         1 300 000,00

                         31 410 100,00

                        PORTUGĀLE

                        1,15

                        1,19679

                         17 951 850,00

                         1 150 000,00

                         19 101 850,00

                        RUMĀNIJA

                        0,37

                        0,71815

                         10 772 250,00

                        370 000,00

                         11 142 250,00

                        SLOVĒNIJA

                        0,18

                        0,22452

                         3 367 800,00

                        180 000,00

                         3 547 800,00

                        SLOVĀKIJA

                        0,21

                        0,37616

                         5 642 400,00

                        210 000,00

                         5 852 400,00

                        SOMIJA

                        1,47

                        1,50909

                         22 636 350,00

                         1 470 000,00

                         24 106 350,00

                        ZVIEDRIJA

                        2,74

                        2,93911

                         44 086 650,00

                         2 740 000,00

                         46 826 650,00

                        APVIENOTĀ KARALISTE

                        14,82

                        14,67862

                         220 179 300,00

                         14 820 000,00

                         234 999 300,00

                        KOPĀ ES-28

                        100,00

                        100,00

                        1 500 000 000,00

                         100 000 000,00

                        1 600 000 000,00


               EIROPAS KOMISIJA
            Briselē, 5.6.2019
            COM(2019) 256 final
            2019/0125(NLE)
            Priekšlikums
            PADOMES LĒMUMS
            par Nolīguma par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti parakstīšanu Eiropas Savienības vārdā un provizorisku piemērošanu

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

                  Komisija ar Padomes 2016. gada 21. decembra pilnvarojumu ir risinājusi sarunas par Nolīgumu par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti (“Nolīgums par nomu ar apkalpi”).

                  Tas balstās uz gaisa transporta nolīgumu (“ATA”) starp ES un Amerikas Savienotajām Valstīm (“ASV”), kas tika parakstīts un 2007. gada 25. un 30. aprīlī
                     1
                  , un apstiprina, ka ir izveidotas skaidras un neierobežojošas vienošanās
                     2
                   par nomu ar apkalpi, kurās iesaistītas pušu aviosabiedrības, tādējādi vairāk precizējot attiecīgos ATA noteikumus.

                  Nolīgums par nomu ar apkalpi ne tikai atrisinās pašreizējo strīdu par attiecīgo ATA noteikumu piemērošanu, bet arī nodrošinās skaidrību un juridisko noteiktību attiecībā uz katru vienošanos nākotnē, kas skar ES, Islandes, Norvēģijas un ASV gaisa pārvadātājus. Paredzams, ka tas arī radīs jaunas uzņēmējdarbības iespējas un ciešāku sadarbību visu pušu gaisa pārvadātājiem.

               •Vispārīgais konteksts

               ES un ASV Gaisa transporta nolīgums paredz atklātu gaisa kuģu nomas ar apkalpi režīmu starp pusēm. Sarunu norādēs ir noteikts vispārējais mērķis sarunām par nolīgumu par nomu ar apkalpi, lai precizētu attiecīgos ATA noteikumus un atceltu laika ierobežojumus attiecībā uz vienošanos par nomu ar apkalpi, kas ietekmē ES, Islandes, Norvēģijas un ASV gaisa pārvadātājus.

               Saskaņā ar sarunu direktīvām 2019. gada 8. martā tika parafēts nolīguma projekts par nomu ar apkalpi.

               •Saskanība ar spēkā esošajiem noteikumiem konkrētajā politikas jomā

               ES un ASV ATA ir vissvarīgākais gaisa transporta nolīgums pasaulē, kas gadā nodrošina vairāk nekā 75 miljonus sēdvietu un tādējādi ir ES ārējās aviācijas politikas stūrakmens. Ar nolīgumu par nomu ar apkalpi tiks atrisināta ieilgusī neskaidrība par to, kā piemērot Gaisa transporta nolīguma noteikumus par nomu ar apkalpi, un tādējādi veicinās transatlantisko aviācijas attiecību pareizu darbību.

               Nolīgums par nomu ar apkalpi ir saskaņā ar ES vispārējiem noteikumiem par nomu ar apkalpi: ar Regulas (EK) Nr. 1008/2008
                  3
                13. panta 3. punkta b) apakšpunktu (ar nesen izdarītajiem grozījumiem
                  4
               ) paredzēts atcelt laika ierobežojumus, izmantojot Savienības parakstītu starptautisku nolīgumu par nomu ar apkalpi, kura pamatā ir ES Gaisa transporta nolīgums, kas parakstīts pirms 2008. gada 1. janvāra.

               •Saskanība ar spēkā esošajiem noteikumiem priekšlikuma jomā

               Nolīgums par nomu ar apkalpi ir saskaņā ar ES vispārējiem noteikumiem par nomu ar apkalpi: Regulas (EK) Nr. 1008/2008 13. panta 3. punkta b) apakšpunktā paredzēts atcelt laika ierobežojumus, izmantojot Savienības parakstītu starptautisku nolīgumu par nomu ar apkalpi, kura pamatā ir ES gaisa transporta nolīgums, kas parakstīts pirms 2008. gada 1. janvāra.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               Līguma par Eiropas Savienības darbību (LESD) 100. panta 2. punkts un 218. panta 5. punkts.

               •Subsidiaritāte (neekskluzīvas kompetences gadījumā)

                  Saskaņā ar LESD 3. panta 2. punktu Nolīgums par nomu ar apkalpi ir ekskluzīvā ES kompetencē.

               •Proporcionalitāte

                  Nolīgums par nomu ar apkalpi attiecas tikai uz konkrēto problēmu un neattiecas uz citiem jautājumiem. Pievēršot uzmanību tikai tiem laika ierobežojumiem, kas pašlaik ietekmē vienošanās par nomu ar apkalpi transatlantiskajā tirgū, tas radīs lielāku skaidrību par gaisa transporta nolīgumā paredzētajiem noteikumiem par nomu ar apkalpi.

                  Turklāt dalībvalstis turpinās veikt tradicionālos administratīvos uzdevumus, ko tās veic, apstiprinot vienošanās par nomu ar apkalpi.

               •Juridiskā instrumenta izvēle

                  Vienīgais veids, kā sasniegt paredzēto mērķi, ir starptautisks nolīgums.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ex post izvērtējumi / spēkā esošo tiesību aktu atbilstības pārbaudes

                  Neattiecas.

               •Apspriešanās ar ieinteresētajām personām

                  Sarunu laikā dažādos posmos notika apspriešanās ar visām ES dalībvalstīm, ieinteresētajām personām no visas aviācijas vērtības ķēdes un sociālajiem partneriem, it īpaši arodbiedrībām. Apspriešanās gaitā paustie apsvērumi ir ņemti vērā.

               •Ekspertu atzinumu pieprasīšana un izmantošana

                  Neattiecas.

               •Ietekmes novērtējums

                  Neattiecas.

               •Normatīvā atbilstība un vienkāršošana

                  Neattiecas.

               •Pamattiesības

                  Neattiecas.

               4.IETEKME UZ BUDŽETU

                  Priekšlikums neietekmē Savienības budžetu.

               5.CITI ELEMENTI

               •Ierosinātā nolīguma kopsavilkums

                  Nolīgumu veido galvenā struktūra un kopīgā deklarācija par papildu valodu versiju autentiskumu.

               2019/0125 (NLE)

               Priekšlikums

               PADOMES LĒMUMS

               par Nolīguma par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti parakstīšanu Eiropas Savienības vārdā un provizorisku piemērošanu

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,

               ņemot vērā Eiropas Komisijas priekšlikumu,

               tā kā:

               (1)Padome 2016. gada 21. decembrī pilnvaroja Komisiju sākt sarunas ar Amerikas Savienotajām Valstīm, Islandi un Norvēģijas Karalisti par Nolīgumu par laika ierobežojumiem attiecībā uz vienošanos par gaisa kuģu iznomāšanu ar apkalpi. Sarunas sekmīgi noslēdzās ar nolīguma parafēšanu 2019. gada 8. martā.

               (2)Savienībai Nolīgums būtu jāparaksta un pagaidu kārtā jāpiemēro, ņemot vērā tā noslēgšanu vēlākā datumā,

               IR PIEŅĒMUSI ŠO LĒMUMU.

               1. pants

               Ar šo Eiropas Savienības vārdā tiek pilnvarota Nolīguma par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti parakstīšana, ar noteikumu, ka minētais nolīgums tiek noslēgts.

               Nolīguma teksts ir pievienots šim lēmumam.

               2. pants

               Ar šo Padomes priekšsēdētājs tiek pilnvarots norīkot personu vai personas, kas ir tiesīgas nolīgumu Savienības vārdā parakstīt, ar noteikumu, ka minētais nolīgums tiek noslēgts.

               3. pants

               Līdz nolīguma spēkā stāšanās brīdim Savienība to piemēro provizoriski saskaņā ar tā 7. panta 2. punktu.

               4. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

                     (1)

                        OV L 134, 25.5.2007., 4. lpp.

                     (2)

                        Noma ar apkalpi ir nomas darījums, kurā viena aviosabiedrība (iznomātājs) veic lidojumus, nodrošinot gaisa kuģi un apkalpi citai aviosabiedrībai (nomniekam).

                     (3)

                        Eiropas Parlamenta un Padomes Regula (EK) Nr. 1008/2008 (2008. gada 24. septembris) par kopīgiem noteikumiem gaisa pārvadājumu pakalpojumu sniegšanai Kopienā (pārstrādāta versija) (OV L 293, 31.10.2008., 3. lpp.).

                     (4)

                        Eiropas Parlamenta un Padomes Regula (ES) 2019/2 (2018. gada 11. decembris), ar ko groza Regulu (EK) Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā (OV L 11, 14.1.2019., 1. lpp.).

    ---documentbreak---

               EIROPAS KOMISIJA
            Briselē, 5.6.2019
            COM(2019) 256 final
            PIELIKUMS
            Priekšlikums Padomes Lēmumam
            par Nolīguma par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti parakstīšanu Eiropas Savienības vārdā un provizorisku piemērošanu

               Nolīgums par laika ierobežojumiem attiecībā uz vienošanos par gaisa kuģu iznomāšanu ar apkalpi

               AMERIKAS SAVIENOTĀS VALSTIS (turpmāk “ASV”), EIROPAS SAVIENĪBA, ISLANDE un NORVĒĢIJAS KARALISTE (turpmāk “Norvēģija”),

               Atzīstot labumu no tā, ka tiek veicināta elastība un taisnīgas un vienlīdzīgas iespējas attiecībā uz darbības noteikumiem, ko noslēgušas aviosabiedrības saskaņā ar 10. panta 9. punktu gaisa transporta nolīgumā starp Amerikas Savienotajām Valstīm un Eiropas Kopienu un tās dalībvalstīm, kas parakstīts 2007. gada 25. un 30. aprīlī, kurš grozīts ar Protokolu, ar ko groza Gaisa transporta nolīgumu starp Amerikas Savienotajām Valstīm un Eiropas Kopienu un tās dalībvalstīm, kurš parakstīts 2010. gada 24. gada jūnijā (turpmāk “ASV-ES ATA”) un ko piemēro saskaņā ar gaisa transporta nolīgumu starp Amerikas Savienotajām Valstīm, Eiropas Savienību un tās dalībvalstīm, Islandi un Norvēģijas Karalisti, kas parakstīts 2011. gada 16. un 21. jūnijā (turpmāk “Četru pušu ATA”);

               Atzīstot pušu visaptverošās aviācijas attiecības, kas izveidotas ar ASV-ES ATA un Četru pušu ATA, un pušu ciešo sadarbību, kas izveidojusies saistībā ar šiem nolīgumiem;

               Atkārtoti apstiprinot pušu kopīgo mērķi nodrošināt visaugstāko drošuma un drošības līmeni starptautiskajos gaisa pārvadājumos, kā tas atspoguļots to līdzīgos reglamentējošos noteikumos;

               Atzīstot, ka Pušu starpā pastāv salīdzināmi sociālie un ekonomiskie apstākļi attiecībā uz starptautiskajiem gaisa pārvadājumiem; un

               Nolemjot atvieglot operatīvo vienošanos elastību starp aviosabiedrībām, kas nomā gaisa kuģus ar apkalpi, kā to paredz ASV-ES ATA, tostarp tā, kā paredz Četru pušu ATA, savstarpēji atceļot šādu vienošanos termiņus, bet citādi neietekmējot šo nolīgumu piemērošanu;

               IR VIENOJUŠĀS PAR TURPMĀKO.

               1. pants

               Definīcijas

               Šajā nolīgumā termins:

               1.“Eiropas aviosabiedrības” ir Eiropas Savienības un tās dalībvalstu, Islandes un Norvēģijas aviosabiedrības, kurām ir atļauts sniegt starptautiskus gaisa pārvadājumu pakalpojumus saskaņā ar ASV-ES ATA 4. pantu, tostarp tā, kā to paredz Četru pušu ATA.

               2.“Puse” ir Amerikas Savienotās Valstis, Eiropas Savienība, Islande vai Norvēģija.

               3.“ASV aviosabiedrības” ir ASV aviosabiedrības, kurām ir atļauts sniegt starptautiskus gaisa pārvadājumu pakalpojumus saskaņā ar ASV-ES ATA 4. pantu, tostarp tā, kā paredz Četru pušu ATA.

               4.“Noma ar apkalpi” ir jebkura vienošanās starp divām aviosabiedrībām par gaisa kuģu ar apkalpi iznomāšanu starptautiskajā gaisa transportā.

               2. pants

               Laika ierobežojumi

               1.Neviena puse, tostarp ar likumu vai regulu, nenosaka laika ierobežojumus attiecībā uz jebkādu nomu ar apkalpi saskaņā ar ASV-ES ATA 10. panta 9. punktu, tostarp, kā to paredz Četru pušu ATA, ar nosacījumu, ka šāda noma ar apkalpi atbilst visiem minētā 10. panta 9. punkta noteikumiem un nosacījumiem.

               2.Šā panta 1. punktā nekas neierobežo puses tiesības piemērot savus statūtus un noteikumus attiecībā uz katru vienošanos par nomu ar apkalpi, kurā iesaistītas tās aviosabiedrības un to valstu aviosabiedrības, kuras ir šā nolīguma līgumslēdzējas puses.

               3. pants

               Konsultācijas

               Jebkura puse jebkurā laikā var pieprasīt konsultācijas ar jebkuru citu pusi vai pusēm par jebkuru jautājumu, kas saistīts ar šo nolīgumu.  Šādas konsultācijas sākas iespējami drīz, bet ne vēlāk kā 60 dienas no dienas, kad otra puse saņem pieprasījumu vai, attiecīgā gadījumā, no dienas, kad visas pārējās puses ir saņēmušas pieprasījumu, ja vien nav panākta citāda vienošanās.  Šādas konsultācijas var rīkot saistībā ar Apvienotās komitejas, kas minēta ASV-ES ATA 18. pantā, sanāksmi.

               4. pants

               Pārskatīšana

               Attiecīgā gadījumā puses pārskata šā nolīguma īstenošanu.  Pārskatīšanu var rīkot saistībā ar Apvienotās komitejas, kas minēta ASV-ES ATA 18. pantā, sanāksmi.

               5. pants

               Strīdu izšķiršana

               1.Visus strīdus, kas rodas saistībā ar šo nolīgumu un kas nav atrisināti, apspriežoties saskaņā ar 3. pantu, var nodot personai vai struktūrai lēmuma pieņemšanai, pusēm par to vienojoties.  Ja strīdā iesaistītās puses par to nevienojas, strīdu pēc kādas strīdā iesaistītās puses lūguma nodod izskatīšanai šķīrējtiesā, izmantojot procedūras, kas paredzētas ASV-ES ATA 19. panta 2.–8. punktā, izņemot gadījumus, kas paredzēti šajā nolīgumā.

               2.Ja rodas domstarpības, kur iesaistītas:

               (a) divas šā nolīguma puses, termins “puse” vai “puses” ASV-ES ATA 19. panta 2.–8. punktā, ja to piemēro šādam strīdam saskaņā ar šo nolīgumu, nozīmē strīdā iesaistīto pusi vai puses saskaņā ar šo nolīgumu;

               (b)vairāk nekā divas šā nolīguma puses, viena vai abas puses var iekļaut vairākas puses, lai piedalītos šajā pantā aprakstītajā procedūrā.  Šāda strīda gadījumā saskaņā ar šo nolīgumu visas atsauces uz “pusi” ASV-ES ATA 19. panta 2.–8. punktā gadījumos, kad tās tiek piemērotas šim strīdam, ir viena no strīdā iesaistītajām pusēm saskaņā ar šo nolīgumu, un visas atsauces uz “pusēm”, kad tās tiek piemērotas šim strīdam, ir abas domstarpībās iesaistītās puses saskaņā ar šo nolīgumu.

               3.“Šis nolīgums” ASV-ES ATA 19. panta 3. un 7. punktā gadījumos, kad to piemēro strīdā saskaņā ar šo nolīgumu, nozīmē šo nolīgumu attiecībā uz laika ierobežojumiem attiecībā uz vienošanos par gaisa kuģa ar apkalpi nodrošināšanu starp Amerikas Savienotajām Valstīm, Eiropas Savienību, Islandi un Norvēģijas Karalisti.

               4.Atsauce uz “dalībvalsti” ASV-ES ATA 19. panta 2. punktā, ja to piemēro strīdā saskaņā ar šo nolīgumu, ietver Islandi un Norvēģiju.

               6. pants

               Reģistrēšana Starptautiskajā Civilās aviācijas organizācijā (ICAO)

               Šo nolīgumu un visus tā grozījumus Eiropas Savienības Padomes Ģenerālsekretariāts reģistrē ICAO.

               7. pants

               Stāšanās spēkā, provizoriska piemērošana, darbības ilgums un izbeigšana

               1.Šis nolīgums stājas spēkā vienu mēnesi pēc dienas, kad ar pēdējo diplomātisko notu ir pabeigta pušu notu apmaiņa, apliecinot, ka ir pabeigtas visas procedūras, kas vajadzīgas, lai nolīgums stātos spēkā.

               2.Līdz tā spēkā stāšanās dienai puses vienojas, ka ASV un Eiropas Savienība šo nolīgumu provizoriski piemēro pēc tam, kad to ir parakstījušas ASV un Eiropas Savienība, Norvēģija un Islande, sākot no dienas, kad ASV un Eiropas Savienība sāk provizoriski piemērot šo nolīgumu un minētā valsts ir parakstījusi šo nolīgumu.

               3.Gan ASV, gan Eiropas Savienība drīkst jebkurā brīdī rakstiski pa diplomātiskiem kanāliem paziņot pārējām pusēm savu lēmumu izbeigt šā nolīguma pagaidu piemērošanu saskaņā ar šā panta 2. punktu.  Šāda paziņojuma eksemplārs tajā pašā laikā jānosūta ICAO.  Šis nolīgums zaudē spēku vai šā nolīguma provizoriskā piemērošana beidzas pusnaktī pēc Griničas laika 90 dienas pēc rakstiskā paziņojuma datuma, ja vien paziņojums netiek atsaukts, ASV un Eiropas Savienībai vienojoties pirms šā laikposma beigām.

               4.Gan Islande, gan Norvēģija drīkst jebkurā brīdī rakstiski pa diplomātiskiem kanāliem paziņot pārējām pusēm savu lēmumu izstāties no šā nolīguma vai izbeigt šā nolīguma pagaidu piemērošanu saskaņā ar 2. pantu.  Šāda paziņojuma eksemplārs tajā pašā laikā jānosūta ICAO.  Šāda izstāšanās vai pagaidu piemērošanas izbeigšana stājas spēkā pusnaktī pēc Griničas laika 90 dienas pēc rakstiskā paziņojuma datuma, ja vien paziņojums netiek atsaukts, ASV un Eiropas Savienībai vienojoties pirms šā laikposma beigām.

               5.Neskarot citus šā panta noteikumus, ja ASV-ES ATA ir izbeigts vai nolīguma puses neturpina to piemērot provizoriski, šo nolīgumu izbeidz vienlaicīgi.

               6.Neskarot citus šā panta noteikumus, ja Četru pušu ATA darbība tiek izbeigta saskaņā ar minētā nolīguma 3. panta 1. punktu vai minētā nolīguma puses neturpina provizoriski piemērot šo nolīgumu, vai ja šis nolīgums ir izbeigts attiecībā uz Norvēģiju vai Islandi saskaņā ar 3. panta 3. punktu, tad attiecībā uz Norvēģiju un/vai Islandi šis nolīgums izbeidzas tajā pašā dienā, kad šī nolīguma neturpināšana vai izbeigšana stājas spēkā attiecībā uz minēto pusi vai pusēm.

               7.Neskarot citus šā panta noteikumus, ja Norvēģija un/vai Islande izstājas no Četru pušu ATA saskaņā ar minētā nolīguma 3. panta 2. punktu, tad šis nolīgums zaudē spēku attiecībā uz pusi vai pusēm, kas izstājas no Četru pušu ATA, tajā pašā datumā, kad izstāšanās no Četru pušu ATA stājas spēkā attiecībā uz minēto pusi vai pusēm.

               TO APLIECINOT, attiecīgi pilnvarotas personas ir parakstījušas šo nolīgumu.

               Sagatavots 2019. gada ___ četros eksemplāros angļu valodā.

               Amerikas Savienoto Valstu vārdā —

                     Eiropas Savienības vārdā —

               Islandes vārdā —

                     Norvēģijas Karalistes vārdā —

               Kopīga deklarācija

               ASV, Eiropas Savienības, Islandes un Norvēģijas pārstāvji apstiprināja, ka Nolīgums par laika ierobežojumiem attiecībā uz vienošanos par gaisa kuģu iznomāšanu ar apkalpi, kas jāparaksta tikai angļu valodā, ir jāapstiprina pārējās valodās, kā noteikts vēstuļu apmaiņā starp pusēm.

               Šī kopīgā deklarācija ir Nolīguma neatņemama sastāvdaļa.

               Amerikas Savienoto Valstu vārdā —

                     Eiropas Savienības vārdā —

               Islandes vārdā —

                     Norvēģijas Karalistes vārdā —

    ---documentbreak--- NA ---documentbreak---

               EIROPAS KOMISIJA
            Briselē, 5.6.2019
            COM(2019) 256 final
            PIELIKUMS
            Priekšlikums Padomes Lēmumam
            par Nolīguma par laika ierobežojumiem attiecībā uz vienošanos par gaisa kuģu iznomāšanu ar apkalpi starp Amerikas Savienotajām Valstīm, Eiropas Savienību, Islandi un Norvēģijas Karalisti parakstīšanu Eiropas Savienības vārdā un provizorisku piemērošanu

               Apspriešanās memorands

               1.2019. gada 8. martā Amerikas Savienoto Valstu (ASV), Eiropas Savienības (ES), Islandes un Norvēģijas delegācijas ad referendum panāca vienošanos par nolīguma tekstu par laika ierobežojumiem attiecībā uz vienošanos par gaisa kuģu nomu ar apkalpi (“nolīgums”, kas pievienots A pielikumā), kuru tās plāno iesniegt attiecīgajām iestādēm apstiprināšanai.  Delegāciju locekļu saraksts ir pievienots B pielikumā.

               2.ASV delegācija un ES delegācija pauda viedokli, ka Gaisa transporta nolīguma starp Amerikas Savienotajām Valstīm un Eiropas Kopienu un tās dalībvalstīm, kas parakstīts 2007. gada 25. un 30. aprīlī, kas grozīts ar Protokolu, ar ko izdara grozījumus gaisa satiksmes nolīgumā starp Amerikas Savienotajām Valstīm un Eiropas Kopienu un tās dalībvalstīm, kas parakstīts 2010. gada 24. gada jūnijā (“ASV-ES ATA”), projekta autori to izstrādāja, lai veicinātu elastību starp aviosabiedrībām saskaņā ar 10. panta 9. punktu.  ASV delegācija, ES delegācija, Islandes delegācija un Norvēģijas delegācija arī pauda viedokli, ka tā gaisa transporta nolīguma Amerikas Savienoto Valstu, Eiropas Savienības un tās dalībvalstu, Islandes un Norvēģijas Karalistes starpā (“Četru pušu ATA”), kas piemēro ASV un ES ATA noteikumus Islandei un Norvēģijai, autori to izstrādāja, lai veicinātu attiecīgu elastīgumu.

               3.ASV delegācija izteica bažas, ka Regulas (EK) Nr. 1008/2008 piemērošana kavē ASV aviosabiedrību komerciālo tiesību īstenošanu saskaņā ar ASV-ES ATA, tostarp tā, kā  paredz Četru pušu ATA, un ka tā ir darbojusies Apvienotajā komitejā kopš 2014. gada, lai nodrošinātu, ka aviosabiedrības, kuras vēlas izmantot komerciālos tirgus, kā norādīts 10. panta 9. punktā, var to darīt. ASV delegācija atgādināja par ievērojamo darbu, ko paveicis ASV Transporta departaments (DOT), lai radītu jaunas tirgus iespējas lidmašīnu nomai ar apkalpi, kas 2008. gada februārī noslēdzās ar paziņojumu par pārskatītiem norādījumiem, kas publicēti Federālā reģistra 73. sējuma 41. numurā.  ASV delegācija arī norādīja, ka tās lēmums iesaistīties sarunās un nolīguma projekta izstrādē un iesniegt nolīguma tekstu apstiprināšanai neskar tās nostāju par iepriekš minēto regulu.

               4.Atbildot ES delegācija, Islandes delegācija un Norvēģijas delegācija paziņoja, ka tās nav vienisprātis ar ASV delegācijas bažām par Regulas (EK) Nr. 1008/2008 piemērošanu, un ka tās uzskata, ka Amerikas Savienoto Valstu noteiktie laika ierobežojumi attiecībā uz nomu ar apkalpi Eiropas aviosabiedrību starpā, kā noteikts nolīguma 1. panta 1. punktā, kavētu Eiropas aviosabiedrību komerciālo tiesību īstenošanu saskaņā ar ASV-ES ATA, tostarp tā, kā  paredz Četru pušu ATA. Minētās delegācijas arī norādīja, ka to lēmums iesaistīties sarunās un nolīguma projekta izstrādē un iesniegt nolīguma tekstu apstiprināšanai neskar to nostāju par iepriekš minēto regulu un ASV praksi.

               5.Jo īpaši ņemot vērā nolīguma pušu vispārējās attiecības aviācijas jomā, ES delegācija, Norvēģijas delegācija un Islandes delegācija uzsvēra savu nostāju, ka šis nolīgums nerada precedentu sarunām par līdzvērtīgu nolīgumu starp ES, Islandi vai Norvēģiju un jebkuru citu valsti.

               6.Atbildot uz ASV delegācijas jautājumu par Regulas (EK) Nr. 1008/2008 piemērošanu un par šā nolīguma piemērošanu, ko iesniedza Islande un Norvēģija, Islandes delegācija un Norvēģijas delegācija apstiprināja, ka Islande un Norvēģija piemēro Regulu (EK) Nr. 1008/2008, iekļaujot minēto regulu Līgumā par Eiropas Ekonomikas zonu (“EEZ līgums”). Turklāt Islandes delegācija un Norvēģijas delegācija atzīmēja, ka Nolīgums veidos nolīgumu saskaņā ar starptautiskajām publiskajām tiesībām, kas būs saistošs Islandei un Norvēģijai.

               7.ES delegācija atzīmēja, ka saskaņā ar ES tiesību aktiem un jo īpaši Līguma par Eiropas Savienības darbību (“LESD”) 216. panta 2. punktu nolīgums, kas būs daļa no ES tiesību aktiem, būs saistošs dalībvalstīm, lai gan saskaņā ar starptautisko tiesību normām tās nav nolīguma puses. Līdz ar to dalībvalstīm saskaņā ar ES tiesību aktiem būs liegts rīkoties pretrunā Nolīgumam, piemēram, nosakot laika ierobežojumus attiecībā uz nomu ar apkalpi, kas nav saderīgi ar Nolīgumu.

               8.ES delegācija turklāt norādīja, ka ES, izņemot dalībvalstis,  ir ekskluzīva kompetence noslēgt nolīgumu saskaņā ar LESD 3. panta 2. punktu.

               9.Šajā sakarā ES delegācija atzīmēja, ka gadījumā, ja kāda dalībvalsts rīkotos pretrunā nolīgumam, piemēram, nosakot laika ierobežojumus attiecībā uz nomu ar apkalpi, kas nav saderīgi ar Nolīgumu, un, tā kā šis Nolīgums ir daļa no ES tiesību aktiem, tādējādi nebūtu izpildīts ES tiesību aktos noteikts pienākums, Eiropas Komisija ir ES iestāde, kas saskaņā ar LESD ir atbildīga par ES tiesību aktu izpildi un var iesniegt prasību pret dalībvalsti Eiropas Savienības Tiesā saskaņā ar LESD 258. pantu.  Tā arī norādīja, ka gadījumā, ja kāda dalībvalsts rīkotos pretrunā Nolīgumam, saskaņā ar nolīgumu ES būtu atbildīga par šādu rīcību un uz to attiektos 3. un 5. pantā minētās procedūras.

               10.Šajā kontekstā un atbildot uz ASV delegācijas jautājumu, ES delegācija apstiprināja, ka Eiropas Komisijai nav pilnvaru saskaņā ar ES tiesību aktiem, jo īpaši saskaņā ar EEZ līgumu nodrošināt, ka Islande un Norvēģija piemēro šo Nolīgumu. Uz iespējamiem Islandes vai Norvēģijas Nolīguma pārkāpumiem attiektos 3. un 5. pantā minētās procedūras. Islandes delegācija un Norvēģijas delegācija apstiprināja šos apgalvojumus.

               11.ASV delegācija atzīmēja, ka Amerikas Savienotās Valstis Nolīgumu provizoriski piemēro saskaņā ar tā 7. panta 2. punktu.

               12.Atbildot uz ASV delegācijas jautājumu par Nolīguma provizorisku piemērošanu un ES spēju nodrošināt šādu piemērošanu dalībvalstīs, ES delegācija atzīmēja, pirmkārt, ka saskaņā ar LESD 218. panta 5. punktu ES Padomei pēc Eiropas Komisijas priekšlikuma ir jāpieņem lēmums, ar ko atļauj nolīguma parakstīšanu un saskaņā ar LESD 7. panta 2. punktu tā provizorisku piemērošanu, un ka šāds lēmums saskaņā ar LESD 288. pantu ir saistošs kopumā. Tā arī norādīja, ka saskaņā ar LESD 216. panta 2. punktu nolīgums, ieskaitot tā 7. panta 2. punkta noteikumus par provizorisku piemērošanu, būs saistošs dalībvalstīm saskaņā ar ES tiesību normām, un atsaucās uz LESD 258. pantā paredzēto procedūru, kas nodrošina, ka dalībvalstis pilda savus pienākumus saskaņā ar ES tiesību aktiem.

               13. Atbildot uz ASV delegācijas jautājumu par nolīguma pagaidu piemērošanu attiecībā uz Islandi un Norvēģiju, Islandes delegācija un Norvēģijas delegācija apstiprināja, ka nolīgumu provizoriski piemēros no tā parakstīšanas dienas saskaņā ar tā 7. panta 2. punktu.

               14.Atbildot uz ES delegācijas jautājumu, ASV delegācija sniedza informāciju par ASV režīmu attiecībā uz ilgtermiņa nomu ar apkalpi.  Aviosabiedrībām, kas iesniedz pieteikumu šādai iestādei, jāatbilst prasībām, kas noteiktas ASV Federālo noteikumu kodeksa 14. nodaļas 212. daļā (FNK 14. nodaļa, 212. daļa).  Šajos noteikumos ir definēta ilgtermiņa noma ar apkalpi, kas a) ilgst vairāk nekā 60 dienas vai b) ir daļa no šādu nomas līgumu sērijas, kas kopā ilgst vairāk nekā 60 dienas.  ASV delegācija norādīja, ka Transporta departaments sniedz paziņojumus par darbībām saistībā ar nomu ar apkalpi, ja ir izpildītas visas prasības, un konstatē, ka atļauja atbilst sabiedrības interesēm. Sabiedrības interešu nosacījumi ir norādīti FNK 14. nodaļas 212. daļas 11. punkta b) apakšpunktā, un tie apspriesti 2008. gada 15. gada februārī izdotajās Regulatīvajās vadlīnijās (73. Federālie noteikumi 10986). Šajā sakarā ASV delegācija apstiprināja paziņojumus par ASV-ES ATA pievienotā 2007. gada apspriešanas memoranda 27., 28., 29. un 31. punktā sniegto sabiedrības interešu analīzes piemērošanu.

               15.ASV delegācija atzīmēja, ka saskaņā ar ilgu praksi Transporta departaments pastāvīgi apstiprina pieteikumus par nomu ar apkalpi, ko iesnieguši ES, Islandes un Norvēģijas pārvadātāji.  Visas delegācijas norādīja, ka vēlas, lai šī prakse tiktu turpināta tādā veidā, kas atbilst Nolīgumam un ASV-ES ATA, tostarp, kā to paredz Četru pušu ATA.

               16.Delegācijas norādīja, ka Apvienotajai komitejai, uz kuru ir atsauce ASV-ES ATA 18. pantā, ir pilnvaras pārskatīt ASV-ES ATA īstenošanu, tostarp tā, kā paredz Četru pušu ATA, un to veido Četru pušu ATA puses, kuras ietver šā nolīguma nedzlīdzējas.  Tomēr, ņemot vērā to, ka visas šā Nolīguma puses ir apvienotās komitejas locekļi un ka ES dalībvalstīm šis nolīgums ir saistošs saskaņā ar ES tiesību aktiem, lai gan tās nav Nolīguma puses, delegācijas pauda cerību, ka konsultācijas saskaņā ar Nolīguma 3. pantu vai pārskatīšana saskaņā ar 4. pantu notiks Apvienotās komitejas, uz kuru ir atsauce ASV-ES ATA 18. panta 1. punktā, regulārās vai īpašās sanāksmēs.  Šādu konsultāciju gadījumam delegācijas pauda cerību, ka foruma raksturs palīdzēs Nolīguma pusēm vienoties par risinājumu.

               17.Delegācijas arī norādīja, ka Nolīgums neietekmē Apvienotās komitejas pilnvaras risināt jautājumus, kas saistīti ar nomu ar apkalpi saskaņā ar ASV-ES ATA 10. panta 9. punktu, tostarp tā, kā paredz Četru pušu ATA.

               18.ASV delegācija un ES delegācija atzina ES valodu režīmu.  Šajā saistībā ES delegācija atgādināja, ka saskaņā ar ES tiesību aktiem ES ir pienākums sagatavot nolīgumu bulgāru, čehu, dāņu, franču, grieķu, horvātu, igauņu, itāļu, latviešu, lietuviešu, maltiešu, holandiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā. ES delegācija paziņoja savu nostāju, ka šīs papildu valodu versijas ir jāautentificē, piemērojot procedūru, kas paredzēta Kopīgajā deklarācijā (kas pievienota C pielikumā), kurā visām autentificētajām versijām ir vienāda vērtība. Islandes un Norvēģijas delegācija paziņoja savu nostāju, ka versijas islandiešu un norvēģu valodā būtu jāapstiprina tādā pašā veidā. ASV delegācija pieņēma zināšanai ES, Islandes un Norvēģijas delegāciju nostāju un, ņemot vērā, ka nolīgums neprasa autentiskas papildu valodu versijas, apstiprināja savu apņemšanos konstruktīvi sadarboties ar ES, Islandes un Norvēģijas delegācijām, lai izskatītu pieprasījumus par nolīguma papildu valodu versiju autentifikāciju, izmantojot kopīgajā deklarācijā paredzēto procedūru.

               Eiropas Savienības

                     Eiropas Savienības

               delegācijas vārdā —

                     delegācijas vārdā —

               Terri L. Robl

                     Carlos Bermejo Acosta

               Norvēģijas Karalistes

                     Islandes delegācijas vārdā —

                     delegācijas vārdā —

               Una Særún Jóhannsdóttir

                     Øyvind Thorstein Ek


               EIROPAS KOMISIJA
            Briselē, 10.10.2019
            COM(2019) 477 final
            2019/0230(NLE)
            Priekšlikums
            PADOMES LĒMUMS
            par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2021. gadam, gada iemaksas summu 2020. gadam, pirmo maksājumu 2020. gadam un provizorisku un nesaistošu prognozi attiecībā uz gaidāmajām gada iemaksu summām 2022. un 2023. gadam

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

                  Priekšlikums attiecas uz:

               –
                     maksimālo iemaksas summu 2021. gadam;

               –
                     gada iemaksas summu 2020. gadam;

               –
                     iemaksas pirmās daļas summu 2020. gadam;

               –
                     nesaistošu prognozi par gaidāmajām gada iemaksām 2022. un 2023. gadā.

               11. EAF un citi vēl pieejamie EAF (t. i., 8., 9. un 10. EAF) tiek pārvaldīti saskaņā ar turpmāk minētajiem noteikumiem.

               Pašreizējais Partnerattiecību nolīgums starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (“ĀKK un ES partnerattiecību nolīgums”), ar pēdējiem grozījumiem
                  1
               ,

               Padomē sanākušo Eiropas Savienības dalībvalstu valdību pārstāvju iekšējais nolīgums par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu
                  2
                (11. EAF „Iekšējais nolīgums”),

               Padomes Regula (ES) 2018/1877 par finanšu regulu, ko piemēro 11. Eiropas Attīstības fondam
                  3
                (“11. EAF finanšu regula”).

               Iepriekš minētie dokumenti ietver daudzgadu saistības, ko dalībvalstis uzņēmušās attiecībā uz finansiāla atbalsta sniegšanu EAF kasei. 11. EAF finanšu regulā ir noteikts, ka dalībvalstīm jāveic regulāras iemaksas EAF kasē saskaņā ar iepriekš noteiktām finanšu saistībām. Regulāro iemaksu pamatā ir tehniski Padomes lēmumi, kas atspoguļo iepriekš noteikto finanšu saistību īstenošanu.

               Tādēļ dažas no paskaidrojuma rakstā minētajām pozīcijām nav piemērojamas tādiem aicinājumiem veikt regulārās iemaksas kā, piemēram, šim aicinājumam.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               Saskaņā ar 11. EAF finanšu regulas 19. panta 7. punktu atsevišķi tiek precizēta Eiropas Komisijas pārvaldītā summa un Eiropas Investīciju bankas (EIB) pārvaldītā summa.

               Saskaņā ar 11. EAF finanšu regulas 46. pantu EIB nosūtīja Eiropas Komisijai tās atjauninātās saistību un maksājumu aplēses par tās pārvaldītajiem instrumentiem.

               Saskaņā ar 11. EAF finanšu regulas 20. panta 1. punktu, aicinot veikt iemaksas, vispirms vienu pēc otras izlieto summas, kas norādītas iepriekšējos EAF. Tādējādi šajā priekšlikumā aicinājumi veikt iemaksas attiecas uz summām saskaņā ar 10. EAF Eiropas Investīciju bankai un uz summām saskaņā ar 11. EAF Eiropas Komisijai.

               Saskaņā ar 11. EAF finanšu regulas 19. panta 2. punktu Padomei lēmums par šo priekšlikumu jāpieņem, vēlākais, līdz 15. novembrim.

               11. EAF finanšu regulas 21. panta 1. punktā ir noteikts, ka, ja iemaksas daļa netiek samaksāta noteiktajā termiņā, attiecīgajai dalībvalstij ir jāmaksā procenti par nesamaksāto summu; procentu maksāšanas kārtība ir noteikta tajā pašā pantā.

               2019/0230 (NLE)

               Priekšlikums

               PADOMES LĒMUMS

               par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2021. gadam, gada iemaksas summu 2020. gadam, pirmo maksājumu 2020. gadam un provizorisku un nesaistošu prognozi attiecībā uz gaidāmajām gada iemaksu summām 2022. un 2023. gadam

               EIROPAS SAVIENĪBAS PADOME,

               ņemot vērā Līgumu par Eiropas Savienību un Līgumu par Eiropas Savienības darbību,

               ņemot vērā Padomē sanākušo Eiropas Savienības dalībvalstu valdību pārstāvju Iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu
                  4
                (“Iekšējais nolīgums”), un jo īpaši tā 7. pantu,

               ņemot vērā Padomes Regulu (ES) 2018/1877 (2018. gada 26. novembris) par finanšu regulējumu, ko piemēro 11. Eiropas Attīstības fondam („11. EAF finanšu regula”)
                  5
               , un jo īpaši tās 19. panta 2. punktu,

               ņemot vērā Eiropas Komisijas priekšlikumu,

               tā kā:

               (1)Saskaņā ar 11. EAF finanšu regulas 19.–22. pantā noteikto procedūru un ņemot vērā priekšlikumu par EAF iekļaušanu budžetā atbilstīgi Komisijas priekšlikumam par ārējās finansēšanas instrumentu laikposmam pēc 2020. gada Eiropas Komisijai līdz 2019. gada 15. oktobrim ir jāiesniedz priekšlikums, norādot a) maksimālo iemaksas summu 2021. gadam; b) gada iemaksas summu 2020. gadam; c) iemaksas pirmās daļas summu 2020. gadam un d) provizorisku un nesaistošu prognozi par gaidāmajām gada iemaksu summām 2022. un 2023. gadam.

               (2)Saskaņā ar 11. EAF finanšu regulas 46. pantu Eiropas Investīciju banka (EIB) nosūtīja Eiropas Komisijai tās atjauninātās saistību un maksājumu aplēses par tās pārvaldītajiem instrumentiem.

               (3)11. EAF finanšu regulas 20. panta 1. punktā ir noteikts, ka, aicinot veikt iemaksas, vispirms izlieto summas, kas paredzētas iepriekšējos EAF. Tāpēc būtu jāsniedz aicinājums veikt iemaksas EIB (saskaņā ar 10. EAF) un Komisijai (saskaņā ar 11. EAF).

               (4)Ar Lēmumu (ES) 2019/1093
                  6
                Padome 2019. gada 26. jūnijā, pamatojoties uz Eiropas Komisijas priekšlikumu, pieņēma lēmumu noteikt gada apjomu dalībvalstu iemaksām EAF 2020. gadam 4 400 000 000 EUR Eiropas Komisijai un 300 000 000 EUR Eiropas Investīciju bankai,

               IR PIEŅĒMUSI ŠO LĒMUMU.

               1. pants

               Dalībvalstu EAF iemaksu gada maksimālā summa 2021. gadam ar šo tiek noteikta 4 000 000 000 EUR apmērā. To sadala 3 700 000 000 EUR Komisijai un 300 000 000 EUR – EIB.

               2. pants

               Dalībvalstu EAF iemaksu gada summa 2020. gadam ar šo tiek noteikta 4 700 000 000 EUR apmērā. To sadala 4 400 000 000 EUR Komisijai un EUR 300 000 000 – EIB.

               3. pants

               Individuālās Eiropas Attīstības fonda iemaksas, ko dalībvalstis veic Eiropas Komisijai un Eiropas Investīciju bankai kā pirmo maksājumu par 2020. gadu, ir norādītas šā lēmuma pielikumā iekļautajā tabulā.

               4. pants

               Provizoriska, nesaistoša prognoze attiecībā uz gaidāmo iemaksu gada summu 2022. gadam ar šo tiek noteikta 2 700 000 000 EUR Komisijai un 300 000 000 EUR Eiropas Investīciju bankai un 2023. gadam – 2 000 000 000 EUR Komisijai un 100 000 000 EUR Eiropas Investīciju bankai.

               5. pants

               Šis lēmums stājas spēkā tā pieņemšanas dienā.

               6. pants

               Šis lēmums ir adresēts dalībvalstīm.

               Briselē,

                     Padomes vārdā –

                     priekšsēdētājs

                     (1)

                        OV L 317, 15.12.2000., 3. lpp.

                     (2)

                        OV L 210, 6.8.2013., 1. lpp.

                     (3)

                        OV L 307, 3.12.2018., 1.–21. lpp.

                     (4)

                        OV L 210, 6.8.2013., 1. lpp.

                     (5)

                        OV L 307, 3.12.2018., 7.–9. lpp.

                     (6)

                        OV L 173, 27.6.2019., 49.–51. lpp.

    ---documentbreak---

               EIROPAS KOMISIJA
            Briselē, 10.10.2019
            COM(2019) 477 final
            PIELIKUMS
            dokumentam
            PriekšlikumsPADOMES LĒMUMS
            par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2021. gadam, gada iemaksas summu 2020. gadam, pirmo maksājumu 2020. gadam un provizorisku un nesaistošu prognozi attiecībā uz gaidāmajām gada iemaksu summām 2022. un 2023. gadam

               PIELIKUMS

                        DALĪBVALSTIS

                        10. EAF sadalījums %

                        11. EAF sadalījums %

                        1. maksājums 2020. gadā (EUR)

                        Kopā

                        Komisijai

                        EIB

                        11. EAF

                        10. EAF

                        BEĻGIJA

                        3,53

                        3,24927

                        58 486 860,00

                        3 530 000,00

                        62 016 860,00

                        BULGĀRIJA

                        0,14

                        0,21853

                        3 933 540,00

                        140 000,00

                        4 073 540,00

                        ČEHIJA

                        0,51

                        0,79745

                        14 354 100,00

                        510 000,00

                        14 864 100,00

                        DĀNIJA

                        2,00

                        1,98045

                        35 648 100,00

                        2 000 000,00

                        37 648 100,00

                        VĀCIJA

                        20,50

                        20,57980

                        370 436 400,00

                        20 500 000,00

                        390 936 400,00

                        IGAUNIJA

                        0,05

                        0,08635

                        1 554 300,00

                        50 000,00

                        1 604 300,00

                        ĪRIJA

                        0,91

                        0,94006

                        16 921 080,00

                        910 000,00

                        17 831 080,00

                        GRIEĶIJA

                        1,47

                        1,50735

                        27 132 300,00

                        1 470 000,00

                        28 602 300,00

                        SPĀNIJA

                        7,85

                        7,93248

                        142 784 640,00

                        7 850 000,00

                        150 634 640,00

                        FRANCIJA

                        19,55

                        17,81269

                        320 628 420,00

                        19 550 000,00

                        340 178 420,00

                        HORVĀTIJA

                        0,00

                        0,22518

                        4 053 240,00

                        0,00

                        4 053 240,00

                        ITĀLIJA

                        12,86

                        12,53009

                        225 541 620,00

                        12 860 000,00

                        238 401 620,00

                        KIPRA

                        0,09

                        0,11162

                        2 009 160,00

                        90 000,00

                        2 099 160,00

                        LATVIJA

                        0,07

                        0,11612

                        2 090 160,00

                        70 000,00

                        2 160 160,00

                        LIETUVA

                        0,12

                        0,18077

                        3 253 860,00

                        120 000,00

                        3 373 860,00

                        LUKSEMBURGA

                        0,27

                        0,25509

                        4 591 620,00

                        270 000,00

                        4 861 620,00

                        UNGĀRIJA

                        0,55

                        0,61456

                        11 062 080,00

                        550 000,00

                        11 612 080,00

                        MALTA

                        0,03

                        0,03801

                        684 180,00

                        30 000,00

                        714 180,00

                        NĪDERLANDE

                        4,85

                        4,77678

                        85 982 040,00

                        4 850 000,00

                        90 832 040,00

                        AUSTRIJA

                        2,41

                        2,39757

                        43 156 260,00

                        2 410 000,00

                        45 566 260,00

                        POLIJA

                        1,30

                        2,00734

                        36 132 120,00

                        1 300 000,00

                        37 432 120,00

                        PORTUGĀLE

                        1,15

                        1,19679

                        21 542 220,00

                        1 150 000,00

                        22 692 220,00

                        RUMĀNIJA

                        0,37

                        0,71815

                        12 926 700,00

                        370 000,00

                        13 296 700,00

                        SLOVĒNIJA

                        0,18

                        0,22452

                        4 041 360,00

                        180 000,00

                        4 221 360,00

                        SLOVĀKIJA

                        0,21

                        0,37616

                        6 770 880,00

                        210 000,00

                        6 980 880,00

                        SOMIJA

                        1,47

                        1,50909

                        27 163 620,00

                        1 470 000,00

                        28 633 620,00

                        ZVIEDRIJA

                        2,74

                        2,93911

                        52 903 980,00

                        2 740 000,00

                        55 643 980,00

                        APVIENOTĀ KARALISTE

                        14,82

                        14,67862

                        264 215 160,00

                        14 820 000,00

                        279 035 160,00

                        KOPĀ ES-28

                        100,00

                        100,00

                        1 800 000 000,00

                        100 000 000,00

                        1 900 000 000,00